Tekstil

Tekstil er en fellesbetegnelse på materialer og produkter som framstilles ved å bruke tekstilfibre,«textilier», Nationalencyklopedin det vil si tråd eller garn. Tekstiler lages ved hjelp av veving, spinning, strikking, hekling, knipling, brodering, toving eller på andre måter. Tekstilmaterialer er det som går inn i produksjonen og på den måten kan et produkt foredles i flere stadier, og fortsatt kalles et materiale. For eksempel er garn et materiale (laget av tekstilfibre), og garnet er igjen et materiale som brukes til å lage stoffer. Stoffene fungerer som materialer i for eksempel tekstilindustrien eller byggebransjen. Tekstiler brukes ikke bare til klær og boliginnredning. Tekniske tekstiler bruker tekstilfibre og teknikker på en rekke ulike områder, som landbruk eller medisinsk kirurgi. Ordet tekstil kan også være adjektiv og betyr da «vevet», «strikket» eller at det gjelder tekstilvarer.

 Historie 
Forløperen til dagens tekstiler er blant annet blader, bark, pelsskinn og tovede kluter.Weibel, Adèle Coulin (1952): Two thousand years of textiles; the figured textiles of Europe and the Near East. Internet Archive. New York, Published for the Detroit Institute of Arts [by] Pantheon Books. s. 27. Mennesket har framstilt tekstiler i tusenvis av år. Det er funnet leirefragmenter med avtrykk av stoff i det som nå er Tsjekkia. De eldste tekstilene kommer fra Sør-Amerika og Anatolia. De første klærne, som ble brukt for minst 70 000 år siden og kanskje også langt tidligere, var sannsynligvis laget av dyreskinn og bidro til å beskytte tidlige mennesker mot elementene. På et tidspunkt lærte folk å veve plantefibre til tekstiler. Oppdagelsen av fargede linfibre i en hule i Kaukasus i det som nå er Georgia datert til 34 000 f.Kr. og antyder at tekstillignende materialer ble laget så tidlig som i paleolittisk tid.Balter, M. (2009): «Clothes Make the (Hu) Man», Science. 325 (5946): 1329. doi:10.1126/science.325_1329a. PMID 19745126.Kvavadze, E.; Bar-Yosef, O.; Belfer-Cohen, A.; Boaretto, E.; Jakeli, N.; Matskevich, Z.; Meshveliani, T. (2009): «30,000-Year-Old Wild Flax Fibers», Science. 325 (5946): 1359. Bibcode:2009Sci...325.1359K. doi:10.1126/science.1175404. PMID 19745144. S2CID 206520793. Supporting Online Material

Tekstiler som materiale er i seg selv for skjøre til at de har overlevd gjennom årtusener; verktøyene som brukes til spinning og veving utgjør de fleste forhistoriske bevis for tekstilarbeid. Det eldste verktøyet for å spinne var håndtein (spindelen) som det til slutt ble lagt til et spinnehjul.Spinnehjul av kleberstein, NMF Museum Vekten av håndteinen forbedret tykkelsen og vridningen av spunnet tråd. Senere ble spinnerokk oppfunnet.Spinnerokk på DigitaltMuseum Historikere er usikre på hvor; noen sier Kina og andre India.Beaudry, Mary C. (2006): Findings: The Material Culture of Needlework and Sewing. Yale University Press. s. 137.

Banton-gravtøy, det eldste eksisterende eksemplet på vevd med tråder i Sørøst-Asia, vises på Filippinenes nasjonalmuseum. Tøyet ble mest sannsynlig framstilt av det innfødte asiatiske folket i det nordvestlige Romblon. 

 Typer av tekstilfibre 

Det finns tre hovedgrupper av tekstilfibre: plantefiber, animalske fibre og kunstfiber.

 Bruk 
Tekstiler og tekstilprodukter kan ordnes i grupper etter bruksområder.

 Bolig- og dekorasjonstekstiler 
Tekstiler i boliger og som dekorasjon omfatter gardiner, tepper, duker, håndklær, sengetøy, møbeltrekk, tekstiltapeter og annet.

 Bekledningstekstiler 
Bekledningstekstiler er tøy og stoffer til klær, hodeplagg, fottøy og liknende.
 Tekniske tekstiler 
Tekniske tekstiler omfatter alt fra sekker og vesker, presenninger, nett og fiskegarn, seil og fallskjermer til transportbånd, glassfiberduker, tekstilkjerner i bildekk (kordlag), bokbind og filter.

 Se også 
 Spinning
 Veving
 Tyll
 Synål
 Tekstilkunst
 Tekstilindustri

 Fotnoter 

 Referanser 

 Eksterne lenker 

 Vikingtekstiler
 Husflidsteknikker
 Tekstile teknikker ved Kunssthøgskolen i Bergen



ar:النسيج